U-I-102/14
Natisni
Opravilna št.:
U-I-102/14
Datum odločitve:
10. 9. 2014
ECLI:
ECLI:SI:USRS:2014:U.I.102.14
Akt:
Zakon o varstvu okolja (Uradni list RS, št. 39/06 – uradno prečiščeno besedilo, 70/08, 108/09, 48/12, 57/12 in 93/13) (ZVO)

Zakon o gospodarskih javnih službah (Uradni list RS, št. 32/93) (ZGJS)

Uredba o načinu, predmetu in pogojih izvajanja obvezne državne gospodarske javne službe izvajanja meritev, pregledovanja in čiščenja kurilnih naprav, dimnih vodov in zračnikov zaradi varstva okolja in učinkovite rabe energije, varstva človekovega zdravja in varstva pred požarom (Uradni list RS, št. 129/04, 57/06, 105/07, 102/08 in 94/13)

Uredba o emisiji snovi v zrak iz malih in srednjih kurilnih naprav (Uradni list RS, št. 24/13)

Pravilnik o oskrbi malih kurilnih naprav, dimnih vodov in zračnikov pri opravljanju javne službe izvajanja meritev, pregledovanja in čiščenja kurilnih naprav, dimnih vodov in zračnikov (Uradni list RS, št. 128/04 in 18/05 – popr.)

Pravilnik o prvih meritvah in obratovalnem monitoringu emisije snovi v zrak iz nepremičnih virov onesnaževanja ter o pogojih za njegovo izvajanje (Uradni list RS, št. 105/08)

Sklep o ceniku dimnikarskih storitev (Uradni list RS, št. 57/10)
Izrek:
Pobuda za začetek postopka za oceno ustavnosti Zakona o varstvu okolja (Uradni list RS, št. 39/06 – uradno prečiščeno besedilo, 70/08, 108/09, 48/12, 57/12 in 93/13) in Zakona o gospodarskih javnih službah (Uradni list RS, št. 32/93) ter ustavnosti in zakonitosti Uredbe o načinu, predmetu in pogojih izvajanja obvezne državne gospodarske javne službe izvajanja meritev, pregledovanja in čiščenja kurilnih naprav, dimnih vodov in zračnikov zaradi varstva okolja in učinkovite rabe energije, varstva človekovega zdravja in varstva pred požarom (Uradni list RS, št. 129/04, 57/06, 105/07, 102/08 in 94/13), Uredbe o emisiji snovi v zrak iz malih in srednjih kurilnih naprav (Uradni list RS, št. 24/13), Pravilnika o oskrbi malih kurilnih naprav, dimnih vodov in zračnikov pri opravljanju javne službe izvajanja meritev, pregledovanja in čiščenja kurilnih naprav, dimnih vodov in zračnikov (Uradni list RS, št. 128/04 in 18/05 – popr.), Pravilnika o prvih meritvah in obratovalnem monitoringu emisije snovi v zrak iz nepremičnih virov onesnaževanja ter o pogojih za njegovo izvajanje (Uradni list RS, št. 105/08) ter Sklepa o ceniku dimnikarskih storitev (Uradni list RS, št. 57/10) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon, podzakonski akt
Vlagatelj:
Sonja Orel, Ljubljana
Datum vloge:
7. 5. 2014
Vrsta odločitve:
sklep
Vrsta rešitve:
zavrženje
Dokument:
US30474
Dokument v PDF obliki:
U-I-102-14.pdf
139 KB
Prenesite datoteko
U-I-102/14-10
10. 9. 2014
SKLEP
Ustavno sodišče je v postopku za preizkus pobude Sonje Orel, Ljubljana, na seji 10. septembra 2014
sklenilo:
Pobuda za začetek postopka za oceno ustavnosti Zakona o varstvu okolja (Uradni list RS, št. 39/06 – uradno prečiščeno besedilo, 70/08, 108/09, 48/12, 57/12 in 93/13) in Zakona o gospodarskih javnih službah (Uradni list RS, št. 32/93) ter ustavnosti in zakonitosti Uredbe o načinu, predmetu in pogojih izvajanja obvezne državne gospodarske javne službe izvajanja meritev, pregledovanja in čiščenja kurilnih naprav, dimnih vodov in zračnikov zaradi varstva okolja in učinkovite rabe energije, varstva človekovega zdravja in varstva pred požarom (Uradni list RS, št. 129/04, 57/06, 105/07, 102/08 in 94/13), Uredbe o emisiji snovi v zrak iz malih in srednjih kurilnih naprav (Uradni list RS, št. 24/13), Pravilnika o oskrbi malih kurilnih naprav, dimnih vodov in zračnikov pri opravljanju javne službe izvajanja meritev, pregledovanja in čiščenja kurilnih naprav, dimnih vodov in zračnikov (Uradni list RS, št. 128/04 in 18/05 – popr.), Pravilnika o prvih meritvah in obratovalnem monitoringu emisije snovi v zrak iz nepremičnih virov onesnaževanja ter o pogojih za njegovo izvajanje (Uradni list RS, št. 105/08) ter Sklepa o ceniku dimnikarskih storitev (Uradni list RS, št. 57/10) se zavrže.
OBRAZLOŽITEV
1. Pobudnica izpodbija v izreku navedene predpise, ki urejajo izvajanje dimnikarske javne službe. Zatrjuje, da predpisi, ki dimnikarsko dejavnost urejajo kot gospodarsko javno službo, vse pravice dajejo ponudnikom dimnikarskih storitev, nobenih pravic pa njihovim uporabnikom. Zatrjuje kršitev nedotakljivosti stanovanja, varstva zasebnosti in splošne svobode ravnanja. Prav tako naj bi bila ureditev v neskladju s pravnim redom Evropske unije, ki zahteva konkurenčno ureditev na tem področju. Republika Slovenija naj tega področja ne bi uredila skladno s pravom Evropske unije.
2. V vlogi, ki jo je Ustavno sodišče prejelo 19. 2. 2014, in v dopolnitvi vloge, ki jo je Ustavno sodišče prejelo 5. 5. 2014, je kot pobudnica navedena Vseslovenska civilna pobuda "Dimnik". Vlogo je kot članica in fizična oseba podpisala Sonja Orel. Ustavno sodišče je, ne da bi se spuščalo v presojo, ali Vseslovenska civilna pobuda "Dimnik" izkazuje pravni interes za izpodbijanje navedenih predpisov, štelo, da pobudo vlaga Sonja Orel.
3. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
4. Po ustaljeni ustavnosodni presoji mora biti pravni interes neposreden in konkreten, morebitna ugoditev predlogu pobudnika mora privesti do izboljšanja njegovega pravnega položaja. Pobudnica ne navaja razlogov, ki bi utemeljevali pravni interes za začetek postopka za oceno ustavnosti in zakonitosti izpodbijanih predpisov. Zgolj z navedbo, da se ne strinja z veljavno ureditvijo, pobudnica ne izkaže, v čem naj bi izpodbijani predpisi posegali v njen pravni položaj, oziroma ne izkaže, da bi se z morebitno ugoditvijo pobudi njen pravni položaj izboljšal. Zato je Ustavno sodišče njeno pobudo zavrglo.
5. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik
mag. Miroslav Mozetič
ter sodnice in sodniki dr. Mitja Deisinger, dr. Dunja Jadek Pensa,
dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec.
Sklep je sprejelo soglasno.
mag. Miroslav Mozetič
Predsednik